title: 2010 m. gruodžio 20 d. Tarybos sprendimas 2011/361/BUSP dėl Europos Sąjungos ir Serbijos Respublikos susitarimo, kuriuo nustatomos Serbijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
23.6.2011

               LT

               Europos Sąjungos oficialusis leidinys

               L 163/1

         TARYBOS SPRENDIMAS 2011/361/BUSP
   2010 m. gruodžio 20 d.
   dėl Europos Sąjungos ir Serbijos Respublikos susitarimo, kuriuo nustatomos Serbijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – Vyriausiasis įgaliotinis) pasiūlymą,
   kadangi:

               (1)

               Trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, nustatančiu tokio galimo būsimo bendradarbiavimo bendrąsias sąlygas, o ne apibrėžiamos kiekvienai operacijai atskirai.

               (2)

               2010 m. balandžio 26 d. Tarybai priėmus sprendimą, kuriuo leista pradėti derybas, Vyriausiasis įgaliotinis derybose susitarė dėl Europos Sąjungos ir Serbijos Respublikos susitarimo, kuriuo nustatomos Serbijos Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas).

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Serbijos Respublikos susitarimas, kuriuo nustatomos Serbijos Respublikos dalyvavimo Europos Sąjungos krizių valdymo operacijose bendrosios sąlygos, patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gruodžio 20 d.

            Tarybos vardu

            Pirmininkė

         J. SCHAUVLIEGE

    ---documentbreak---

               23.6.2011

               LT

               Europos Sąjungos oficialusis leidinys

               L 163/2

         VERTIMAS
   Europos Sąjungos ir Serbijos Respublikos
   SUSITARIMAS,
   kuriuo nustatomos Serbijos Respublikos dalyvavimo Europos Sąjungos krizių valdymo operacijose bendrosios sąlygos
   EUROPOS SĄJUNGA
   ir
   SERBIJOS RESPUBLIKA,
   toliau –
   Šalys,
   kadangi:

               (1)

               Europos Sąjunga (ES) gali nuspręsti imtis veiksmų krizių valdymo srityje.

               (2)

               Europos Sąjunga nuspręs, ar trečiosios valstybės bus pakviestos dalyvauti ES krizių valdymo operacijoje. Serbijos Respublika gali priimti Europos Sąjungos kvietimą ir pasiūlyti savo įnašą. Tuo atveju Europos Sąjunga nuspręs, ar priimti pasiūlytą Serbijos Respublikos įnašą.

               (3)

               Serbijos Respublikos dalyvavimo ES krizių valdymo operacijose sąlygos turėtų būti nustatytos susitarimu, nustatančiu tokio galimo būsimo dalyvavimo bendrąsias sąlygas, o ne apibrėžiamos kiekvienai operacijai atskirai.

               (4)

               Toks susitarimas turėtų nepažeisti Europos Sąjungos sprendimų priėmimo autonomiškumo ir neturėtų iš anksto nulemti kiekvienu atveju atskirai priimamų Serbijos Respublikos sprendimų dalyvauti ES krizių valdymo operacijoje.

               (5)

               Toks susitarimas turėtų būti taikomas tik būsimoms ES krizių valdymo operacijoms ir neturėtų pažeisti jokių esamų susitarimų, reglamentuojančių Serbijos Respublikos dalyvavimą jau vykdomoje ES krizių valdymo operacijoje,

         SUSITARĖ:
   I   SKIRSNIS

      BENDROSIOS NUOSTATOS

   1 straipsnis
   Sprendimai dėl dalyvavimo
   1.   Europos Sąjungai priėmus sprendimą pakviesti Serbijos Respubliką dalyvauti ES krizių valdymo operacijoje ir Serbijos Respublikai nusprendus dalyvauti, Serbijos Respublika pateikia informaciją apie Europos Sąjungai siūlomą savo įnašą.
   2.   Europos Sąjunga įvertina Serbijos Respublikos įnašą konsultuodamasi su Serbijos Respublika.
   3.   Europos Sąjunga iš anksto kuo greičiau nurodo Serbijos Respublikai tikėtiną įnašo dydį padengiant bendrąsias operacijos išlaidas, kad padėtų Serbijos Respublikai suformuluoti savo pasiūlymą.
   4.   Europos Sąjunga laišku praneša Serbijos Respublikai apie įnašo įvertinimo rezultatus, kad užtikrintų Serbijos Respublikos dalyvavimą pagal šio susitarimo nuostatas.
   2 straipsnis
   Bendrosios sąlygos
   1.   Serbijos Respublika prisijungia prie Tarybos sprendimo, kuriuo Europos Sąjungos Taryba nusprendžia, kad ES vykdys krizių valdymo operaciją, ir prie bet kokio kito sprendimo, kuriuo Europos Sąjungos Taryba nusprendžia išplėsti ES krizių valdymo operaciją, remdamasi šio susitarimo nuostatomis ir bet kuriais reikalingais įgyvendinimo susitarimais.
   2.   Serbijos Respublikos įnašas į ES krizių valdymo operaciją nepažeidžia Europos Sąjungos sprendimų priėmimo autonomiškumo.
   3 straipsnis
   Personalo ir pajėgų statusas
   1.   Į ES civilinę krizių valdymo operaciją Serbijos Respublikos komandiruoto personalo ir (arba) į ES karinę krizių valdymo operaciją nusiųstų Serbijos Respublikos pajėgų statusas grindžiamas Europos Sąjungos ir valstybės (-ių), kurioje (-iose) vykdoma operacija, susitarimu dėl pajėgų/misijos statuso, jei toks susitarimas sudarytas.
   2.   Į štabą ar vadovaujančius padalinius, įsikūrusius ne toje (tose) valstybėje (-ėse), kur vykdoma ES krizių valdymo operacija, nusiųsto personalo statusas grindžiamas atitinkamo štabo ir vadovaujančių padalinių susitarimais su Serbijos Respublika.
   3.   Nedarant poveikio 1 dalyje minėtam susitarimui dėl pajėgų/misijos statuso, Serbijos Respublika turi jurisdikciją savo personalo, dalyvaujančio ES krizių valdymo operacijoje, atžvilgiu.
   4.   Serbijos Respublika yra atsakinga už bet kokias su dalyvavimu ES krizių valdymo operacijoje susijusias pretenzijas, pateikiamas jos personalo ar susijusias su juo. Serbijos Respublika yra atsakinga už bet kokio ieškinio, ypač teisinio ar drausminio, pareiškimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Serbijos Respublika įsipareigoja pateikti deklaraciją dėl pretenzijų bet kuriai valstybei, dalyvaujančiai ES krizių valdymo operacijoje, kurioje dalyvauja Serbijos Respublika, atsisakymo, ir tai padaryti pasirašydama šį susitarimą.
   6.   Europos Sąjunga įsipareigoja užtikrinti, kad Europos Sąjungos valstybės narės pateiktų deklaraciją dėl pretenzijų Serbijos Respublikai atsisakymo jai ateityje dalyvaujant ES krizių valdymo operacijoje, ir tai padaryti pasirašydama šį susitarimą.
   4 straipsnis
   Įslaptinta informacija
   1.   Serbijos Respublika imasi atitinkamų priemonių, skirtų užtikrinti, kad ES įslaptinta informacija būtų saugoma pagal ES Tarybos saugumo nuostatus, nustatytus 2001 m. kovo 19 d. Tarybos sprendime 2001/264/EB dėl Tarybos saugumo nuostatų patvirtinimo (1), ir pagal kompetentingų institucijų, įskaitant ES operacijos vadą, tolesnius nurodymus ES karinės krizių valdymo operacijos atveju bei pagal ES misijos vadovo tolesnius nurodymus ES civilinės krizių valdymo operacijos atveju.
   2.   Jei ES ir Serbijos Respublika yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos veiklai ES krizių valdymo operacijoje.
   II   SKIRSNIS

      DALYVAVIMO CIVILINĖSE KRIZIŲ VALDYMO OPERACIJOSE NUOSTATOS

   5 straipsnis
   Į ES civilinę krizių valdymo operaciją komandiruotas personalas
   1.   Serbijos Respublika užtikrina, kad į ES civilinę krizių valdymo operaciją komandiruotas jos personalas atlieka savo misiją vadovaudamasis:

               a)

               Tarybos sprendimu ir vėlesniais pakeitimais, kaip nurodyta 2 straipsnio 1 dalyje;

               b)

               operacijos planu;

               c)

               įgyvendinimo priemonėmis.

         2.   Serbijos Respublika laiku informuoja ES civilinės krizių valdymo operacijos misijos vadovą ir Sąjungos vyriausiąjį įgaliotinį užsienio reikalams ir saugumo politikai apie bet kokį savo įnašo į ES civilinę krizių valdymo operaciją pakeitimą.
   3.   Serbijos Respublikos kompetentinga institucija atlieka į ES civilinę krizių valdymo operaciją komandiruojamo personalo sveikatos patikrinimą, skiepijimą ir išduoda medicininius pažymėjimus, kad darbuotojas gali eiti pareigas. Į ES civilinę krizių valdymo operaciją komandiruotas personalas pateikia šios pažymos kopiją.
   6 straipsnis
   Pavaldumo tvarka
   1.   Serbijos Respublikos komandiruotas personalas vykdo savo pareigas ir elgiasi išimtinai atsižvelgdamas į ES civilinės krizių valdymo operacijos interesus.
   2.   Visas personalas išlieka visiškai pavaldus savo nacionalinėms institucijoms.
   3.   Nacionalinės institucijos perduoda veiklos kontrolę Europos Sąjungai.
   4.   Misijos vadovas yra atsakingas už ES civilinę krizių valdymo operaciją, jai vadovauja ir vykdo jos kontrolę veiksmų vietoje.
   5.   Misijos vadovas vadovauja ES civilinei krizių valdymo operacijai ir administruoja jos kasdienę veiklą.
   6.   Serbijos Respublika turi tas pačias teises ir pareigas tvarkant kasdienę operacijos veiklą kaip ir šioje operacijoje dalyvaujančios Europos Sąjungos valstybės narės, remiantis 2 straipsnio 1 dalyje nurodytais teisiniais dokumentais.
   7.   ES civilinės krizių valdymo operacijos misijos vadovas yra atsakingas už ES civilinės krizių valdymo operacijos personalo drausmės kontrolę. Prireikus atitinkama nacionalinė institucija imasi drausminių priemonių.
   8.   Serbijos Respublika skiria nacionalinio kontingento koordinatorių (NKK), kuris atstovauja operacijoje dalyvaujančiam jos nacionaliniam kontingentui. NKK nacionaliniais klausimais atsiskaito ES civilinės krizių valdymo operacijos misijos vadovui ir yra atsakingas už kasdienę kontingento drausmę.
   9.   Sprendimą užbaigti operaciją priima Europos Sąjunga, pasikonsultavusi su Serbijos Respublika, jei operacijos nutraukimo dieną Serbijos Respublika vis dar prisideda prie ES civilinės krizių valdymo operacijos.
   7 straipsnis
   Finansiniai aspektai
   1.   Serbijos Respublika prisiima visas išlaidas, susijusias su savo dalyvavimu operacijoje, išskyrus einamąsias išlaidas, kaip išdėstyta operacijos vykdymo biudžete. Tai nepažeidžia 8 straipsnio nuostatų.
   2.   Valstybės, kurioje vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Serbijos Respublika, nustačius jos atsakomybę, sumoka kompensaciją pagal sąlygas, numatytas 3 straipsnio 1 dalyje nurodytame taikomame susitarime dėl misijos statuso.
   8 straipsnis
   Įnašas į veiklos biudžetą
   1.   Serbijos Respublika prisideda prie ES civilinės krizių valdymo operacijos biudžeto finansavimo.
   2.   Serbijos Respublikos finansinis įnašas į veiklos biudžetą apskaičiuojamas pagal vieną iš toliau nurodytų formulių, kurią taikant gaunama mažesnė suma:

               a)

               orientacinės sumos dalis, proporcingai atitinkanti Serbijos Respublikos bendrųjų nacionalinių pajamų ir visų valstybių, prisidedančių prie operacijos veiklos biudžeto, bendrųjų nacionalinių pajamų sumos santykį; arba

               b)

               veiklos biudžetui skirtos orientacinės sumos dalis, proporcingai atitinkanti Serbijos Respublikos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykį.

         3.   Nepaisant 1 ir 2 dalių, Serbijos Respublika neprisideda prie Europos Sąjungos valstybių narių personalui mokamų dienpinigių finansavimo.
   4.   Nepaisant 1 dalies, Europos Sąjunga iš principo atleidžia Serbijos Respubliką nuo finansinių įnašų, skirtų konkrečiai ES civilinei krizių valdymo operacijai, jeigu:

               a)

               Europos Sąjunga nusprendžia, kad Serbijos Respublika reikšmingai prisideda prie operacijos, ir tai yra labai svarbu operacijai; arba

               b)

               Serbijos Respublikos BNP vienam gyventojui neviršija nei vienos Europos Sąjungos valstybės narės BNP vienam gyventojui.

         5.   ES civilinės krizių valdymo operacijos misijos vadovas ir atitinkamos Serbijos Respublikos administracinės tarnybos pasirašo su mokėjimu susijusį susitarimą dėl Serbijos Respublikos įnašų į ES civilinės krizių valdymo operacijos veiklos biudžetą. Į tą susitarimą įtraukiamos, inter alia, nuostatos dėl:

               a)

               atitinkamos sumos;

               b)

               finansinio įnašo mokėjimo tvarkos;

               c)

               audito procedūros.

         III   SKIRSNIS

      DALYVAVIMO KARINĖSE KRIZIŲ VALDYMO OPERACIJOSE NUOSTATOS

   9 straipsnis
   Dalyvavimas ES karinėje krizių valdymo operacijoje
   1.   Serbijos Respublika užtikrina, kad ES karinėje krizių valdymo operacijoje dalyvaujančios jos pajėgos ir personalas atlieka savo misiją vadovaudamiesi:

               a)

               Tarybos sprendimu ir vėlesniais pakeitimais, kaip nurodyta 2 straipsnio 1 dalyje;

               b)

               operacijos planu;

               c)

               įgyvendinimo priemonėmis.

         2.   Serbijos Respublikos komandiruotas personalas vykdo savo pareigas ir elgiasi išimtinai atsižvelgdamas į ES karinės krizių valdymo operacijos interesus.
   3.   Serbijos Respublika laiku informuoja ES operacijos vadą apie bet kokį savo dalyvavimo operacijoje pasikeitimą.
   10 straipsnis
   Pavaldumo tvarka
   1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinėms institucijoms.
   2.   Vadovavimą savo pajėgų ir personalo veiklai ir taktinį vadovavimą ir (arba) kontrolę nacionalinės institucijos perduoda ES operacijos vadui, kuris turi teisę deleguoti savo įgaliojimus.
   3.   Serbijos Respublika turi tas pačias teises ir pareigas administruojant kasdienę operacijos veiklą kaip ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Serbijos Respublika, gali bet kada pareikalauti panaikinti Serbijos Respublikos įnašą.
   5.   Serbijos Respublika skiria vyriausiąjį karinį atstovą (VKA), kuris ES karinėje krizių valdymo operacijoje atstovauja Serbijos kontingentui. VKA konsultuojasi su ES pajėgų vadu visais su operacija susijusiais klausimais ir yra atsakingas už kasdienę Serbijos kontingento drausmę.
   11 straipsnis
   Finansiniai aspektai
   1.   Nedarant poveikio 12 straipsnio taikymui, Serbijos Respublika prisiima visas išlaidas, susijusias su savo dalyvavimu operacijoje, išskyrus bendrai finansuojamas išlaidas, kaip numatyta 2 straipsnio 1 dalyje nurodytuose teisiniuose dokumentuose, taip pat 2008 m. gruodžio 18 d. Tarybos sprendime 2008/975/BUSP, nustatančiame Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena) (2).
   2.   Valstybės, kurioje vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Serbijos Respublika, nustačius jos atsakomybę, sumoka kompensaciją pagal sąlygas, numatytas 3 straipsnio 1 dalyje nurodytame taikomame susitarime dėl pajėgų statuso.
   12 straipsnis
   Įnašas į bendrąsias išlaidas
   1.   Serbijos Respublika prisideda prie ES karinės krizių valdymo operacijos bendrųjų išlaidų finansavimo.
   2.   Serbijos Respublikos finansinis įnašas į bendrąsias išlaidas apskaičiuojamas pagal vieną iš toliau nurodytų formulių, kurią taikant gaunama mažesnė suma:

               a)

               bendrųjų išlaidų dalis, proporcingai atitinkanti Serbijos Respublikos bendrųjų nacionalinių pajamų ir visų valstybių, prisidedančių prie bendrųjų operacijos išlaidų, bendrųjų nacionalinių pajamų sumos santykį; arba

               b)

               bendrųjų išlaidų dalis, proporcingai atitinkanti Serbijos Respublikos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykį.
               Jei naudojamasi 2 dalies b punkte nurodyta galimybe ir Serbijos Respublika komandiruoja personalą tik į operacijos arba pajėgų štabą, atsižvelgiama į jos personalo ir bendro atitinkamų štabų personalo skaičiaus santykį. Kitais atvejais atsižvelgiama į viso Serbijos Respublikos personalo ir bendro operacijoje dalyvaujančio personalo skaičiaus santykį.

         3.   Nepaisant 1 dalies, Europos Sąjunga iš principo atleidžia Serbijos Respubliką nuo finansinių įnašų į konkrečios ES karinės krizių valdymo operacijos bendrąsias išlaidas, jeigu:

               a)

               Europos Sąjunga nusprendžia, kad Serbijos Respublika reikšmingai prisideda prie turto ir (arba) pajėgumų, kurie yra būtini operacijai; arba

               b)

               Serbijos Respublikos BNP vienam gyventojui neviršija nei vienos Europos Sąjungos valstybės narės BNP vienam gyventojui.

         4.   Sprendime 2008/975/BUSP numatytas administratorius ir Serbijos Respublikos kompetentingos administracinės valdžios institucijos sudaro susitarimą. Į šį susitarimą, inter alia, įtraukiamos nuostatos dėl:

               a)

               atitinkamos sumos;

               b)

               finansinio įnašo mokėjimo tvarkos;

               c)

               audito procedūros.

         IV   SKIRSNIS

      BAIGIAMOSIOS NUOSTATOS

   13 straipsnis
   Įgyvendinimo susitarimai
   Nedarant poveikio 8 straipsnio 5 dalies ir 12 straipsnio 4 dalies nuostatų taikymui, Sąjungos vyriausiasis įgaliotinis užsienio reikalams ir saugumo politikai ir atitinkamos Serbijos Respublikos valdžios institucijos sudaro reikalingus techninius ir administracinius susitarimus šiam susitarimui įgyvendinti.
   14 straipsnis
   Įsipareigojimų nesilaikymas
   Jei viena iš Šalių nesilaiko šiame susitarime nustatytų savo įsipareigojimų, kita Šalis turi teisę nutraukti šį susitarimą, pranešusi apie tai prieš vieną mėnesį.
   15 straipsnis
   Ginčų sprendimas
   Ginčus dėl šio susitarimo aiškinimo ar taikymo Šalys sprendžia diplomatinėmis priemonėmis.
   16 straipsnis
   Įsigaliojimas
   1.   Šis susitarimas įsigalioja kito mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmą dieną.
   2.   Šis susitarimas laikinai taikomas nuo jo pasirašymo dienos.
   3.   Šis susitarimas reguliariai peržiūrimas.
   4.   Šis susitarimas gali būti iš dalies pakeistas pagal Šalių abipusį rašytinį susitarimą.
   5.   Bet kuri Šalis gali denonsuoti šį susitarimą, raštu pateikdama denonsavimo pranešimą kitai Šaliai. Toks denonsavimas įsigalioja praėjus šešiems mėnesiams po to, kai kita Šalis gavo pranešimą.

      Priimta Belgrade 2011 m. birželio 8 d. dviem egzemplioriais anglų kalba.

         Europos Sąjungos vardu

         Serbijos Respublikos vardu

      (1)  OL L 101, 2001 4 11, p. 1.

      (2)  OL L 345, 2008 12 23, p. 96.
   DEKLARACIJŲ TEKSTAS

      ES valstybių narių tekstas:

   „Taikydamos ES Tarybos sprendimą dėl ES krizių valdymo operacijos, kurioje dalyvauja Serbijos Respublika, ES valstybės narės, kiek joms tai leidžia jų vidaus teisinės sistemos, stengsis kiek galima atsisakyti pretenzijų Serbijos Respublikai dėl savo personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar nuostolių, jeigu toks sužalojimas, mirtis, žala arba nuostoliai:

               —

               buvo sukelti Serbijos Respublikos personalo, jam vykdant su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               atsirado naudojant bet kurį Serbijos Respublikai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Serbijos Respublikos ES krizių valdymo operacijos personalo didelio aplaidumo ar tyčinio nusižengimo atvejus.“

      Serbijos Respublikos tekstas:

   „Taikydama ES Tarybos sprendimą dėl ES krizių valdymo operacijos, Serbijos Respublika, kiek jai tai leidžia jos vidaus teisinė sistema, stengsis kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba jai priklausančiam ir ES krizių valdymo operacijų metu naudojamam turtui padarytos žalos ar nuostolių, jeigu toks sužalojimas, mirtis, žala arba nuostoliai:

               —

               buvo sukelti personalo jam vykdant su ES krizių valdymo operacija susijusias savo pareigas, išskyrus didelio aplaidumo ar tyčinio nusižengimo atvejus,

               —

               atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio aplaidumo ar tyčinio nusižengimo atvejus.“


title: 2014/684/ES: 2014 m. rugsėjo 25 d. Tarybos sprendimas, kuriuo skiriami Regionų komiteto Graikijai atstovaujantys devyni nariai ir Graikijai atstovaujantys dvylika pakaitinių narių

text:
30.9.2014

               LT

               Europos Sąjungos oficialusis leidinys

               L 284/49

         TARYBOS SPRENDIMAS
   2014 m. rugsėjo 25 d.
   kuriuo skiriami Regionų komiteto Graikijai atstovaujantys devyni nariai ir Graikijai atstovaujantys dvylika pakaitinių narių

      (2014/684/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Graikijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2010 m. balandžio 9 d. Tarybos sprendimu 2010/217/ES (3) Dimitris MARAVELIAS buvo paskirtas pakaitiniu nariu iki 2015 m. sausio 25 d.2011 m. kovo 21 d. Tarybos sprendimu 2011/191/ES (4) Ioannis BOUTARIS, Dimitrios KALOGEROPOULOS, Georgios KOTRONIAS, Nikolaos PAPANDREOU, Ioannis SGOUROS ir Grigorios ZAFEIROPOULOS buvo paskirti nariais, o Pavlos ALTINIS, Athanasios GIAKALIS, Aristeidis GIANNAKIDIS, Dimitrios DRAKOS, Polydoros LAMPRINOUDIS, Christos LAPPAS, Ioannis MACHAIRIDIS ir Dimitrios BIRMPAS buvo paskirti pakaitiniais nariais iki 2015 m. sausio 25 d.2012 m. spalio 29 d. Tarybos sprendimu 2012/676/ES (5) Spyridon SPYRIDON buvo paskirtas nariu, o Dimitrios PETROVITS – pakaitiniu nariu iki 2015 m. sausio 25 d.;

               (2)

               pasibaigus Ioannis BOUTARIS, Theodoros GKOTSOPOULOS, Dimitrios KALOGEROPOULOS, Georgios KOTRONIAS, Nikolaos PAPANDREOU, Ioannis SGOUROS, Konstantinos SIMITSIS, Spyridon SPYRIDON ir Grigorios ZAFEIROPOULOS kadencijai tapo laisvos devynios Regionų komiteto narių vietos;

               (3)

               pasibaigus Pavlos ALTINIS, Dimitrios BIRMPAS, Dimitrios DRAKOS, Athanasios GIAKALIS, Aristeidis GIANNAKIDIS, Ioannis KOURAKIS, Polydoros LAMPRINOUDIS, Christos LAPPAS, Ioannis MACHAIRIDIS, Dimitrios MARAVELIAS, Dimitrios PETROVITS ir Dimitrios PREVEZANOS kadencijai tapo laisvos dvylika Regionų komiteto pakaitinių narių vietų,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Konstantinos AGORASTOS, Governor of Thessaly Region,

                           —

                           Dimitrios KALOGEROPOULOS, Advisor, politically accountable to the elected Municipal Council of Maroussi (įgaliojimų pakeitimas),

                           —

                           Stavros KALAFATIS, Municipal Councillor of Thessaloniki,

                           —

                           Alexandros KAHRIMANIS, Governor of the Region of Epirus,

                           —

                           Ioannis KOURAKIS, Municipal Councillor of Heraklion,

                           —

                           Dimitrios MARAVELIAS, Regional Councillor of Attica,

                           —

                           Ioannis SGOUROS, Regional Councillor of Attica (įgaliojimų pakeitimas),

                           —

                           Konstantinos TZANAKOULIS, Municipal Councillor of Larissa,

                           —

                           Nikolaos CHIOTAKIS, Municipal Councillor of Kifissia,

                     ir

               b)

               pakaitiniais nariais:

                           —

                           Dimitrios BIRMPAS, Mayor of Aigaleo (įgaliojimų pakeitimas),

                           —

                           Ioannis BOUTARIS, Mayor of Thessaloniki,

                           —

                           Fotios CHATZIDIAKOS, Mayor of Rhodes,

                           —

                           Georgios DAKIS, Regional Councillor, West Macedonia Region,

                           —

                           Nikolaos KARAPANOS, Mayor of the city of Messolonghi,

                           —

                           Panagiotis KATSIVELAS, Mayor of Trifylia,

                           —

                           Charalampos KOKKINOS, Regional Councillor, South Aegean Region,

                           —

                           Anna PAPADIMITRIOU, Regional Councillor, Region of Attica,

                           —

                           Dimitrios PETROVITS, Deputy Governor, Region of Evros (įgaliojimų pakeitimas),

                           —

                           Dimitrios PREVEZANOS, Mayor of Skiathos (įgaliojimų pakeitimas),

                           —

                           Konstantinos SIMITSIS, Municipal Councillor of Kavala,

                           —

                           Petros SOULAS, Mayor of Kordelio-Evosmos.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 25 d.

            Tarybos vardu

            Pirmininkė

         F. GUIDI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  2010 m. balandžio 9 d. Tarybos sprendimas 2010/217/ES, kuriuo skiriamas Regionų komiteto Graikijai atstovaujantis narys ir Graikijai atstovaujantis pakaitinis narys (OL L 96, 2010 4 16, p. 7).

      (4)  2011 m. kovo 21 d. Tarybos sprendimas 2011/191/ES dėl Regionų komiteto Graikijai atstovaujančių dešimt narių ir Graikijai atstovaujančių devynių pakaitinių narių skyrimo (OL L 81, 2011 3 29, p. 12).

      (5)  2012 m. spalio 29 d. Tarybos sprendimas 2012/676/ES, kuriuo skiriamas Regionų komiteto Graikijai atstovaujantis narys ir Graikijai atstovaujantis pakaitinis narys (OL L 305, 2012 11 1, p. 26).